ang tanong na ito ay naging sanhi ng isang timpalak sa estados unidos, at ang sumusunod na sagot, ay siyang pinalad na nagtamo ng pangunang ganting pala, at ito: bigyan ng mabuting turo na pagkilala sa diyos at matipunong kaalaman sa mabuting kaugalian. turuan pagkatapos na matutong manahi, maglaba, mamalantsa, magluto'ibp. pagbilinan tuwi na, ukol sa pagtitipid, alalaon baga'matuto silang gumugol ng kaunti kay sa hawak nila sa kamay. turuan din sila ukol sa pamimili, gayon din sa pagbili ng mga kagamitan sa pagluluto at mamatnugot sa mga gawain sa bahay. ipakilala din sa kanila na ang isang lalakeng nakaputot at mapaglilis ng manggas ng bisig sa pagkita ng ikabubuhay, ay katimbang ng isang dosenang mapagmagarang palalo'mahihilig sa kamunduhang naggala riyan. ituro rin sa kanila ang pagwawalang kabuluhan sa kapalaluwan at malabis na pagbibihis, at iyukilkil ang mapoot sa katamaran at kasinungalingan.